Campaign Recommendations

Written by: Ariel Oren

לאחר ביצוע הקלסטרינג, ניתן לראות כי קיבלנו 5 קבוצות, אותן אכנה דפוסי הצבעה בקרב האוכלוסיה.

ניתן להסיק מספר מסקנות מכך, ניקח לדוגמא את האוכלוסיה הערבית:

ניתן לראות שהיא נוטה להיות בעיקר חלק מקלסטר 1, מה שמראה על דפוס הצבעה גבוה שלהם סביב קלסטר זה.

אחוז ההצבעה למפלגת בל"ד בו הינו 0.24, עבור מפלגת רע"מ-תע"ל-מד"ע הינו 0.35 ומפלגת חד"ש הינו 0.23. שיעור גבוה בהרבה מאחוז ההצבעה בבחירות הארציות (לפי הטבלה אצלנו) בהן הן קיבלו 0.03, 0.04 ו 0.03 בהתאמה.

בהתאמה, ברגע הכנת קמפיין עבור ראשי מפלגות, ניתן לראות כי החברה הערבית מהווה חלק אינטגרלי עבור מפלגות אלו, ומתרכזת סביב קלסטר בודד, המסומן כקלסטר 1. נשים לב כי עבור קלסטר 3 הדומיננטי, אחוז ההצבעה למפלגות הערביות נמוך ביותר... לכן אולי כדאי למפלגות הערביות לבדוק מה באפשרותם לעשות כדי להגדיל את נוכחותם בקרב פלחי האוכלוסייה שמשתייכים לקלסטר 3, כדי להגדיל את מספר הקולות אליהם? האם ישתלם להם לפנות לקהל של אותו הקלסטר אותו הם מפספסים? או שאולי עדיף להם להתמקד בשימור האוכלוסיות בהן יש להם כוח מובהק, אותם אוכלוסיות שנוטות להשתייך לקלסטר מספר 1.

נקודה מעניינת נוספת בהקשר האוכלוסיה הערבית בדוגמא זו: ידוע שיש אחוז מסוים מקרב האוכלוסייה הערבית שמצביעה לש"ס, ואכן זה נראה פה: 0.03 אחוז מההצבעה לשס מגיע מקלסטר 1.לכן ראשי מפלגת שס יכולים לראות איזה פלח באוכלוסייה כדי להמשיך לשמר, מי לוקח חלק בדפוס ההצבעה בו הם חזקים מבחינת נוכחות (ניתוח שאראה בהמשך) ואילו פלחי אוכלוסייה חדשים אולי כדי לנסות לפנות אליהם כדי להגדיל את כוחם.

אם כן קווי דימיון כאלה ניתן גם למצוא עבור המפלגות הדתיות, שנראה כי הן חזקות בדפוסי ההצבעה של קלסטר מספר 2, בעוד אשר ידוע שמפלגת יהדות התורה "הומוגנית" מבחינת מצביעים אשר הינם ברובם "חרדים אשכנזים" ולכן שיעור ההצבעה שלהם בקלסטר הנ"ל יצא 0.59 אחוז מכלל הקלסטר כאשר אחוזם בבחירות הארציות יצא 0.04 בלבד. שס המפלגה החרדית השנייה בגודלה במספר המצביעים בקלסטר 2 עם 0.26 אחוז.

בהקשר של ש"ס, ידוע כי לא רק "חרדים ספרדים" מצביעים אלא גם אוכלוסיה מסורתית (דבר המתיישב עם כך שהם מהווים 0.13 אחוז הצבעה מקלסטר 3, שהוא הקלסטר הגדול ביותר וכן הדומיננטי ביותר בקרב מצביעי ליכוד). כמו כן, כפי שכבר צויין ש"ס אף מופיעים באחוז של 0.03 בקלסטר 1 שמזוהה בעיקר עם האוכלוסיה הערבית,דבר המראה על מגוון גדול יותר בדפוסי הצבעה בקרב מפלגה זו.

לכן, בעוד יהדות התורה משמרת על מצביעיה ולא מנסה לגלוש לפלחי אוכלוסיה אחרים (כאשר אולי דווקא כן ישתלם לה לנסות לפנות לקהלים נוספים, מהיבט של מנהלי קמפיין, כדי לגרוף מספר קולות גדול יותר?) ש"ס דווקא מוכיחה שבתור מפלגה היא כן מצליחה להגיע לאוכלוסיות נוספות שמהוות עבורה מצביעים פוטנציאלים, מעבר לקהל המצביעים "הביתי" שלה. בזכות זה, מצליחה ש"ס להגיע לקבוצות הצבעה נוספות ואכן מופיעה ביותר קלסטרים.

באופן דומה אקח צד מרכז-ימין במפה הפוליטית, למשל מפלגת הליכוד: בקלסטר 3 (הגדול ביותר) היא הדומיננטית (0.37 אחוז באותו הקלסטר כאשר בבחירות הארציות מהווה 0.24). בנוסף היא גם דומיננטית בקרב דפוס הצבעה של קלסטר מספר 4 המכיל ברובו מפלגות ימין ודתיים לאומיים (באותו הקלסטר הבית היהודי קיבל 0.51 אחוז מכלל הקלסטר, עוצמה לישראל אשר אינה עברה את אחוז החסימה קיבלה באותו קלסטר 0.09). מכאן מנהלי הקמפיין יכולים לשאול את עצמם האם זה קהל היעד אותו הם רוצים לשמר ולחזק? איזה מערכת יחסים הם רוצים להציג אל מול מפלגות ימין ודתיים לאומיים? (הערת אגב: באופן מעניין, אכן בבחירות האחרונות היינו עדים לשיתוף מעולה בולט יותר של הליכוד עם הציונות הדתית/עוצמה יהודית)

בקלסטר 0 נמצאות מפלגות מרכז ושמאל רבות (יש עתיד, העבודה ומרצ דומיננטיות בקרב קלסטר זה), אך גם למפלגת הליכוד יש נוכחות בקלסטר זה.

מכאן שמפלגה זו חולשת על הרבה קלסטרים ולכן עליה להמשיך ולשמר את מרכזיה הדומיננטיים, ואולי לנסות לפנות לאוכלוסיות נוספות, על מנת להגדיל את הימע המצביעים שלה (ואכן היינו עדים בבחירות האחרונות לניסיונות לפנות לאוכלוסייה הערבית).